P R E D L O G

Na osnovu člana 8. stav 1. Zakona o Narodnoj skupštini („Službeni glasnik", broj 9/10) i člana 238. stav 5. Poslovnika Narodne skupštine („Službeni glasnik RS“, broj 20/12),

Narodna skupština, na sednici održanoj 2022. godine, donela je

3AKLjUČAK

povodom razmatranja Redovnog godišnjeg izveštaja Agencije za sprečavanje korupcije za 2021. godinu i Izveštaja o sprovođenju aktivnosti iz Revidiranog Akcionog plana za poglavlje 23 – Potpoglavlje Borba protiv korupcije

1. Narodna skupština konstatuje da je Agencija za sprečavanje korupcije u Redovnom godišnjem izveštaju za 2021. godinu i Izveštaju o sprovođenju aktivnosti iz Revidiranog Akcionog plana za poglavlje 23 – Potpoglavlje Borba protiv korupcije celovito prikazala aktivnosti u izvršavanju svojih nadležnosti u cilju suzbijanja korupcije u društvu u celini, kao i aktivnosti usmerenih na postizanje višeg stepena uspešnosti u sprovođenju Revidiranog Akcionog plana za Poglavlje 23 – Potpoglavlje Borba protiv korupcije.

2. Narodna skupština podržava Vladu da intenzivira aktivnosti na odgovarajućim normativnim izmenama u oblasti lobiranja kako bi se rad lobista i obaveze lobiranih lica učinile transparentnijim.

3. Narodna skupština ukazuje na potrebu korišćenja nalaza i preporuka Agencije za sprečavanje korupcije radi postizanja višeg stepena uspešnosti u sprovođenju aktivnosti u procesu evropskih integracija.

4. Narodna skupština poziva Vladu da kontinuirano izveštava Narodnu skupštinu o sprovođenju ovog zaključka.

1. Ovaj zaključak objaviti u „Službenom glasniku Republike Srbije".

RS Broj:

U Beogradu, 2022. godine

NARODNA SKUPŠTINA

PREDSEDNIK

dr Vladimir Orlić

OBR AZL OŽENjE

Pravni osnov za donošenje zaključka sadržan je u članu 8. Zakona o Narodnoj skupštini („Službeni glasnik", broj 9/10) i članu 238. stav 5. Poslovnika Narodne skupštine („Službeni glasnik RS", broj 20/12).

Na osnovu člana 38. stav 3. i člana 39. stav 1. Zakona o sprečavanju korupcije ("Sl. glasnik RS", br. 35/2019, 88/2019, 11/2021 - autentično tumačenje, 94/2021 i 14/2022), Agencija za sprečavanje korupcije podnosi Narodnoj skupštini Redovan godišnji izveštaj Agencije za sprečavanje korupcije.

Saglasno navedenim odredbama zakona, Agencija za sprečavanje korupcije podnela je Redovan godišnji izveštaj Agencije za sprečavanje korupcije za 2021. godinu i Izveštaj o sprovođenju aktivnosti iz Revidiranog Akcionog plana za poglavlje 23 – Potpoglavlje Borba protiv korupcije.

Članom 238. stav 4. Poslovnika Narodne skupštine predviđeno je da Narodna skupština razmatra izveštaj nezavisnog državnog organa i izveštaj nadležnog odbora, s predlogom zaključka, odnosno preporuke.

Odbor za pravusuđe, državnu upravu i lokalnu samoupravu je razmotrio Izveštaj o radu Agencije za sprečavanje korupcije na Šestoj sednici održanoj 26. decembra 2022. godine i, u skladu sa članom 238. stav 2. Poslovnika Narodne skupštine, podnosi Narodnoj skupštini izveštaj, sa Predlogom zaključka, koji je utvrđen na istoj sednici.

Na osnovu člana 8. stav 3. Zakona o Narodnoj skupštini, zaključci Narodne skupštine objavljuju se u „Službenom glasniku RS".